section_heading: Ulazak u Kolo gorskih tića
paragraph_text: Potjere za Čarugom postale su sve češće, a glava mu je sve više visila o koncu te je Čaruga smislio novi plan. U srpnju 1922. godine otišao je u Zagreb gdje se, zahvaljujući razbojničkom plijenu, predstavio kao bogati gospodin iz Vinkovaca. U Zagrebu je živio mirnim životom i liječio se od sifilisa u bolnici u Vinogradskoj ulici. U Zagrebu je tada imao kratkotrajnu ljubavnu vezu sa šveljom Evom Švening koju je zarazio sifilisom. Prije ga je od sifilisa liječio liječnik iz Donjih Andrijevaca Mijo Pischl. Povjerenje koje je imao kod liječnika i njegove supruge išlo je čak dotle da im je čuvao sina kada su jednom otišli u neki posjet. Istodobno s jednim članom odmetičke družine, kojeg je predstavljao kao svog bratića Marka Drezgića, postao je vojni nabavljač 17. pješačkoga puka "Vojvoda Mišić". Međutim, nova uloga lojalnog i dobrostojećeg građanina bila je samo krinka jer se Čaruga i dalje bavio svojim prijašnjim poslom.